hotchpotch/miracl-hf-unified huggingface dataset:
Makedonianvuoristokoira
Makedonianvuoristokoira ("Македонско овчарско куче", "Makedonsko ovcharko kuche") eli karaman ("караман") on makedonialainen koirarotu. FCI ei ole tunnustanut sitä, mutta sillä on Makedonian Kennelliiton virallinen hyväksyntä.
Makedonianvuoristokoira on kookas, tiivisrakenteinen ja tasapainoinen vuoristokoira. Sillä on tarkat aistit ja se on erittäin liikkuvainen. Sukupuolileiman tulee olla selvä: uros on rotevampi, kookkaampi ja leveäpäisempi, kun taas narttu on rakenteeltaan pienempi, pitkärunkoisempi ja sulavalinjaisempi. Uroksilla rungon pituus on 9-11 prosenttia säkäkorkeutta suurempi ja nartuilla 11-13 prosenttia säkäkorkeutta suurempi. Uroksen säkäkorkeus on noin 70 cm (alaraja 65 cm) ja nartun 64 cm (alaraja 60 cm), mutta yläkorkeutta ei ole määritetty lainkaan vaan toivotuinta on mahdollisimman kookas koira. Uros painaa noin 50 kg ja narttu noin 45 kg.
Rotu on äärimmäisen uskollinen, rohkea ja vieraita kohtaan varautunut tyypillinen yhden ihmisen koira. Sillä on syvä, voimakas ja terävä haukku. Se on jopa valmis uhraamaan henkensä isäntänsä tai karjan puolesta, mutta se ei kuitenkaan käyttäydy aggressiivisesti ennen kuin on tarpeen.
Makedonianvuoristokoiran historia juontaa juurensa paimentolaisheimojen vaelluksiin ja neoliittisen kauden karjankasvatukseen: sen tehtävä on ollut toimia laumanvartijana. Se on levinnyt eri puolille maata Šar- ja Pirin-vuorilta aina Kreikan Makedonian puolelle Epeirokseen ja Thessalonikiin asti. Se on esiintynyt niin antiikin runoilijoiden ja historioitsijoiden teksteissä kuin muinaisissa makedonialaisissa vaaseissa, veistoksissa, mosaiikissa, kolikoissa ja 1800-luvun kansanrunoudessakin. Sen kantarotu lienee sama kuin kreikkalaisella epeiroksenmolossilla: muinaisen molossi-heimon kookkaat, mastiffityyppiset koirat, joiden sanotaan olleen nykyisten eurooppalaisten molossikoirien kaukaisia esi-isiä. Makedonianvuoristokoira on kuitenkin niiden lähes suora jälkeläinen, ja sitä arvostettiin antiikin aikaan suuresti. Valakit ja miakit toivat sen Kreikasta nykyiselle elinseudulleen paimentamiensa lampaiden mukana. Nykyisin sen tehtävä on ollut lauman vartioinnin lisäksi suojella isäntäänsä ja tämän omaisuutta.
Kostovski, M & V. "Macedonian shepherd dog - Karaman". The Kennel Club Macedonian Shepherd Dog Karaman.
4. armeija
4. armeija voi tarkoittaa seuraavia yhtymiä:
Amaran
Amaran oli ruotsalainen power metal -yhtye. Se perustettiin Tukholmassa vuonna 2000.
Yhtyeen perustivat kitaristit Kari Kainulainen ja Ronnie Backlund. Yhtyeeseen liittyivät basisti Mikael Andersson, laulaja Johanna DePierre sekä rumpali Robin Bergh. Ensimmäinen demo julkaistiin vuonna 2001, minkä jälkeen yhtye solmi levytyssopimuksen Listenable Recordsin kanssa. Esikoisalbumi, "A World Depraved", julkaistiin toukokuussa 2002.
Esa Orjatsalo soitti Amaranin livekokoonpanossa vuonna 2004 tuuraten Ronnie Backlundia, joka toipua käden murtumasta.
Yhtye hajosi joulukuussa 2005 koska Johanna DePierrelle ei löydetty korvaajaa.
Ronnie Backlund – kitara (2000–2005)
Robin Bergh – rummut (2001–2003, 2004–2005)
Niklas "Nille" Sandin – bassokitara (2005)
Gunnar Hammar – kitara (2005)
Risto Hiltunen
Risto Hiltunen (s. 22. huhtikuuta 1945) on suomalainen pianisti, urkuri, kapellimestari ja säveltäjä. Hänet tunnetaan parhaiten TV2:n musiikkiohjelmien kapellimestarina ja pianistina. Hiltunen tuli Yleisradion palvelukseen vakituisena työntekijänä vuonna 1975.
Risto Hiltunen aloitti uransa ravintolamuusikkona jo 14-vuotiaana ja valmistui Sibelius-akatemian kirkkomusiikkilinjalta 1970-luvun alussa. Hiltusen yhtyeistä tunnetuin on ollut hänen johtamansa lauluyhtye Hiltuset, joka esiintyi lukuisissa television musiikkiohjelmissa 1970-luvun puolivälistä lähtien. Hiltunen on säveltänyt musiikkia lukuisiin elokuviin ja televisiosarjoihin kuten Sisko ja sen veli, Reinikainen ja Akaton mies. Myös lukuisat TV2:n televisio-ohjelmien tunnusmusiikit ovat hänen säveltämiään.
Hiltunen seurusteli vuosina 1994–2003 iskelmälaulaja Jaana Pölläsen kanssa.
Vanhat rehelliset suomalaiset
”Vanhat rehelliset suomalaiset” oli 1800-luvun puolivälissä nimitys fennomaanien maltilliselle siivelle, joka oli ryhmittynyt vuonna 1847 perustamansa "Suometar"-lehden ympärille. Ryhmän johtohahmo oli August Ahlqvist ja siihen kuuluivat Paavo Tikkanen, D. E. D. Europaeus, Rietrikki Polén sekä jonkin aikaa myös August Schauman. He olivat eri linjoilla J. V. Snellmanin ja myöhemmin varsinkin Georg Zacharias Forsmanin (Yrjö Sakari Yrjö-Koskisen) johtamien niin sanottujen jungfennomaanien kanssa.
”Vanhojen rehellisten suomalaisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena. He eivät myöskään hyväksyneet Snellmanin ajamaa lojaaliutta Venäjää kohtaan eivätkä Yrjö-Koskisen näkemystä, jonka mukaan Suomi voisi katkaista henkiset siteet Ruotsiin kiitollisuudenvelkaa tuntematta. Varsinkin Ahlqvist halusi päinvastoin korostaa ruotsalaisen kulttuuriperinnön merkitystä Suomelle ja pitää yllä suhteita Ruotsiin. Helsingin yliopistolla ”vanhat rehelliset” hallitsivat savo-karjalaista osakuntaa, Yrjö-Koskisen kannattajat puolestaan pohjalaista osakuntaa. Jungfennomaanit syrjäyttivät ”vanhojen rehellisten” ryhmän suomalaisuusliikkeen johdosta 1860-luvun alussa, mutta nämä tekivät vielä saman vuosikymmenen lopulla epäonnistuneen yrityksen saada liikkeen uudelleen haltuunsa.
Vuonna 1863 jungfennomaanit tekivät väliaikaisesti sovinnon ”vanhojen rehellisten” kanssa ja nousivat mukaan määräämään "Suomettaren" linjasta. Sopu ei kuitenkaan kestänyt pitkään ja katkesi Yrjö-Koskisen ja August Ahlqvistin katkeraan keskinäiseen linjaerimielisyyteen. Lehden julkaiseminen jouduttiin lopettamaan tilaajien vähäisyyden ja sitä seuranneen vararikon vuoksi 1866. Yrjö Koskinen tukijoineen perusti 1869 sen seuraajaksi "Uuden Suomettaren".
Nimitykset ovat siinä suhteessa harhaanjohtava, että ikäero ”vanhojen” ja ”nuorten” fennomaanien johtajien välillä oli itse asiassa vähäinen.
Gorod
Gorod on, teknisen death metalin yhtye Bordeauxista, Ranskasta. Se perustettiin vuonna 1997 nimellä Gorgasm, minkä alla yhtye julkaisi esikoisalbuminsa, "Neurotripsicksin" vuonna 2004. Yhtye vaihtoi nimensä Gorodiksi vuonna 2005 välttääkseen sekaannusta yhdysvaltalaiseen Gorgasm-nimiseen yhtyeeseen. Gorod julkaisi esikoisalbuminsa uudelleen uudella nimellä vuonna 2005.
Nimenvaihdoksen jälkeen yhtye on julkaissut kolme studioalbumia, joista uusin on vuonna 2012 julkaistu "A Perfect Absolution".
Onset of Putrefaction
Onset of Putrefaction on saksalaisen teknisen death metalin yhtyeen Necrophagistin esikoisalbumi, joka julkaistiin vuonna 1999 levymerkillä Noise Solution Records. Albumin äänitti lähes yksinomaan yhtyeen perustaja, kitaristi-laulaja Muhammed Suiçmez.
Albumi uudelleenjulkaistiin vuonna 2004 levymerkillä Willowtip Records.
Ulvana
Ulvana () on entinen kylä Karjalan tasavallan Aunuksen piirin Kuittisen kunnassa. Se sijaitsi samannimisen joen varrella kymmenen kilometriä Kuittisesta luoteeseen.
1900-luvun alussa Ulvana lähikylineen muodosti Riipuskalan volostiin kuuluneen kyläkunnan. 1920-luvulla perustettiin Aunuksen piirin Ulvanan kyläneuvosto, jonka keskus siirrettiin myöhemmin Suureenselkään. Vuonna 1933 kyläneuvostossa oli yli tuhat asukasta, joista lähes kaikki olivat karjalaisia. Ulvanan kylä on hävinnyt 1950-luvun jälkeen.
Lorient
Lorient (bretoniksi An Oriant) on Morbihanin departementissa Bretagnen alueella sijaitseva kunta. Se sijaitsee Ranskan Atlantin valtameren vastaisella rannikolla. Sillä on pinta-alaa noin 17,48 neliökilometriä.
Lorientin metropolialueella asui vuonna 2008 noin 212 000 ihmistä.
Lorientissa on useita urheiluseuroja, joista tunnetuin on Ranskan korkeimmalla sarjatasolla jalkapalloa pelaava FC Lorient-Bretagne Sud.
Lorientin nettisivut
Major League Baseball -kausi 1917
Major League Baseball -kausi 1917 päättyi Chicago White Soxin 4-2 voittoon New York Giantsista kauden päätteeksi pelatussa World Series -ottelusarjassa.
Porin Matti
Porin Matti on puulla lämpiävä sarjavalmisteinen metallinen lämmitysuuni, joita Rosenlew valmisti vuosikymmenten ajan Porin Konepajalla. Se oli yksi tehtaan tunnetuimmista tuotteista. Nimestä Porin Matti tuli aikanaan kansan suussa yleisnimitys kaikille pienille tehdasvalmisteisille liesille.
Porin Matin alkuperäisen mallin suunnitteli Porin Konepajan teknikkona 1930-luvulla toiminut Svante Palkola. Valmistus aloitettiin vuonna 1939. Nimen alkuperää ei tiedetä. Uuni oli aikanaan edistyksellinen ja suunniteltu lämpötaloudellisesti hyvin, sillä se kulutti vain vähän puuta ja pysyi lämpimänä pitkään. Porin Mattia valmistettiin alun perin neljässä eri koossa. Se oli erityisen suosittu sotien jälkeisenä jälleenrakennuskautena, koska se mahtui pieneen tilaan ja säästi polttopuita. Niitä hankittiin varsinkin pieniin rintamamiestaloihin, kaupunkien laidoille ja maaseudulle. Eniten uunia myytiin vuonna 1951, lähes 13 000 kappaletta. Muotoilija Timo Sarpaneva suunnitteli 1960-luvun alussa Porin Matille uuden virtaviivaisemman ulkomuodon ja niitä alettiin myydä uusissa muodikkaissa väreissä. Porin Mattien ja muiden vanhojen lämmitysuunien suosio laski öljy- ja sähkölämmityksen sekä kaukolämmön yleistyessä 1960-luvulta alkaen.
Rosenlew lopetti Porin Matin valmistuksen 1974, mutta Luvialla toiminut Polartherm jatkoi niiden tekemistä vuoteen 2002. Nurmeksessa toimiva PK-levy aloitti niiden valmistuksen uudelleen vuonna 2010. Uudet Porin Matit eroavat hieman alkuperäisistä ja niihin on lisätty lasiset luukut, mutta nimi on säilynyt samana.
Nykyisin myytävien Porin Mattien leveys on noin puoli metriä, korkeus metrin ja paino 180 kg. Valmistajan tietojen mukaan uuni lämmittää parilla pesällisellä noin kymmenen tuntia.
Optogenetiikka
Optogenetiikka on aivotutkimuksen ala, jossa yhtä aivosolua hallitaan ja tutkitaan laservalon ja herkkien valokuitujen avulla. Tätä varten aivosoluun on ensin kuljetettava valolle herkkiä proteiineja virusten avulla. Optogeneettisiä kokeita on tehty muun muassa hiirillä ja apinoilla; ihmiskokeisiin päästäneen 2020-luvulla. Koe-eläinten käytöstä on kyetty muuttamaan suuntaamalla laservaloa määrättyihin aivosoluihin.
Laura Nordström
Laura Helena Nordström (s. 28. tammikuuta 1981) on suomalainen poliitikko, väitöskirjatutkija, vihreiden kansainvälisten asioiden päällikkö sekä europarlamentaarikko Heidi Hautalan kehityspolitiikan avustaja.
Nordström on koulutukseltaan valtiotieteen maisteri pääaineenaan yleinen valtio-oppi. Hän aloitti vuonna 2017 tohtorikoulutettavana Helsingin yliopistossa aiheenaan EU-lobbaus. Hän on opintovapaalla Vihreät De Grönan kansainvälisten asioiden päällikön tehtävästä sekä europarlamentaarikko Heidi Hautalan kotimaan ja kehityspolitiikan avustajan tehtävästä.
Nordström on toiminut Heidi Hautalan avustajana useassa erässä. Hän aloitti avustajana edukunnassa 2008-2009. Hautalan tultua valituksi Euroopan parlamenttiin, Nordström siirtyi Hautalan kansainvälisen politiikan avustajaksi Euroopan parlamenttiin 2009-2011. Hautalan noustessa kehitysministeriksi Kataisen II hallitukseen, palasi Nordström erityisavustajaksi ulkoasiainministeriöön. Hän toimi myös kehitysministeri Pekka Haaviston erityisavustajana 2013-2014.
Laura Nordström aloitti poliittisen toiminnan ylioppilasliikkeessä vuonna 2003. Hänet valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa hän on pitänyt esillä erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007.
Helsingin seudun opiskelija-asuntosäätiön valtuuskunnan jäsen hän oli 2008–2009.
Nordström on ollut myös Reilun kaupan edistämisyhdistyksen hallituksessa 2008. Suomen Nuorisoyhteistyö – Allianssin hallituksen varajäsen 2009. Hän toimii myös Puolueiden kansainvälinen demokratiayhteistyö Demo ry:n hallituksessa vuodesta 2016 alkaen.
Vihreissä Nordström on toiminut puoluevaltuuskunnan varajäsenenä kauden 2007–2009 ja varsinaisena jäsenenä 2009–2013. Hän on ollut myös vihreiden koulutuspoliittisen työryhmän jäsen 2007–2008, tasa-arvotyöryhmän sihteeri 2009 ja Eurooppa-työryhmän jäsen 2012–2013.
Nordström oli Vihreiden nuorten ja opiskelijoiden liiton puheenjohtaja vuonna 2008 yhdessä Heikki Korpelan kanssa. Hän on ollut myös Suomen ylioppilaskuntien liiton hallituksen jäsen 2007 vastuualueenaan sosiaalipolitiikka ja kehitysyhteistyö ja Helsingin yliopiston ylioppilaskunnan hallituksen jäsen 2006 vastuualueenaan sosiaalipolitiikka ja sukukansa-asiat.
Kunnallisvaaleissa 2008 Nordström oli ehdokkaana Helsingissä, mutta jäi varasijalle 440 äänellä. Vuonna 2009 hän oli yleisten töiden lautakunnan varajäsen ja kaupunginmuseon johtokunnan jäsen. Kunnallisvaaleissa 2012 hän jäi niin ikään varasijalle 480 äänellä. Kaudella 2013–2016 hän toimi sosiaali- ja terveyslautakunnan jäsenenä.
Tällä kaudella Nordström sai muun muassa läpi paperittomien terveydenhuollon, lisärahoituksen neuvoloille, hätämajoituksen tarvitsijoille ja etsivän lähityön säilyttämisen.
Kunnallisvaaleissa 2017 Nordström on ehdolla ja pitänyt esillä sosiaali- ja terveysteemoja sekä pyrkinyt palauttamaan ns. yömetro -hankkeen takaisin käyttöön.
Nordström on naimisissa ja hän on kahden lapsen äiti. Nordström tunnetaan “kasvissyöjänä maailmalla” verkkosivustostaan.
Walter Afanasieff
Walter Afanasieff (alkuaan Vladimir Nikititš Afanasieff, s. 10. helmikuuta 1958 São Paulo) on yhdysvaltalainen lauluntekijä. Hänet tunnetaan muun muassa yhteistyöstään pop-laulaja Mariah Careyn kanssa. Useiden menestyselokuvien johtoteemat ovat Afanasieffin tuotantoa.
Walter Afanasieffin isä on kotoisin Leningradista ja äiti Kiinan Harbinista. Nämä tapasivat toisensa Brasiliassa 1950-luvun alussa.
Afanasieff aloitti uransa jazz-muusikkona vuonna 1980. Hän työskenteli alkuun viulisti Jean-Luc Pontyn kanssa. Myöhemmin hän perusti The Warriors -yhtyeen kitaristi Joaquin Lievanon ja musiikkituottaja/lauluntekijä Narada Michael Waldenin kanssa. Ajan mittaan kertynyt kokemus rohkaisi Afanasieffia ryhtymään tuottajaksi.
Walden palkkasi Afanasieffin tuotantotehtäviin ja soittajaksi lukuisiin levytysprojekteihin, kuten Whitney Houstonin suurmenestykseksi nousseelle esikoisalbumille "Whitney Houston" 1985. Samoihin aikoihin Afanasieff ja Walden alkoivat kirjoittaa pop-sävellyksiä yhdessä. Afanasieffin ensimmäinen merkittävä tuotanto oli James Bond -elokuvan "007 ja lupa tappaa" johtoteema. Kappaleen esitti Gladys Knight.
Eräs Afanasieffin menestyksekkäimmistä tuotannoista on superhitti "My Heart Will Go On", "Titanic"-elokuvan johtoteema tulkitsijanaan Celine Dion. Kappaleesta tuli vuoden 1998 myydyin single maailmanlaajuisesti. Afanasieffin tuotantoihin kuuluvat myös muun muassa elokuvien "Kaunotar ja hirviö" ja "Aladdin" soundtrackit. Afanasieff tuotti niin ikään kappaleen "Go the Distance", jonka esitti Michael Bolton animaatioelokuvassa "Herkules" vuonna 1997.
Afanasieffin keskeinen yhteistyökumppani on ollut Mariah Carey, jonka kanssa hän työskenteli 1988–1998. Hän oli tuottajana ja muusikkona muun muassa kappaleessa "Hero", joka oli Careyn albumin "Music Box" toinen singlejulkaisu. Kappale nousi Billboard Hot 100 -listan ykköseksi 25. joulukuuta 1993 ja pysyi siellä neljä viikkoa. Carey ja Afanasieff kirjoittivat myös kappaleen "One Sweet Day", jonka Carey duetoi Boyz II Menin kanssa. "One Sweet Day" on ollut pisimpään Billboard Hot 100 -listan ykkösenä: 16 viikkoa. Sävellys oli ehdolla vuoden 1996 Grammy Awards -kilpailussa vuoden levyksi (Record of the Year) ja parhaaksi pop-sävellykseksi. Se sai myös ASCAPin Vuoden laulu -palkinnon (Song of the Year Award) 1996.
Afanasieff esiintyy soittajana useimmissa tuottamissaan sävellyksissä.
Afanasieffin yhteistyökumppaneita ovat olleet niin ikään Christina Aguilera, Tina Arena, Babyface, Andrea Bocelli, Toni Braxton, Destiny's Child, Lara Fabian, Josh Groban, Darren Hayes (Savage Garden), Michael Jackson, Kenny G, Leona Lewis, Kenny Loggins, Marc Anthony, Ricky Martin, Johnny Mathis, Mika, Lionel Richie, Jordin Sparks, Barbra Streisand ja Luther Vandross.
Matej Jug
Matej Jug (s. 25. syyskuuta 1980 Ljubljana, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2007.
Daniele Orsato
Daniele Orsato (s. 24. marraskuuta 1975 Montecchio, Italia) on italialainen jalkapalloerotuomari. Hänestä on toiminut kansainvälisensä erotuomarina vuodesta 2010 lähtien.
Hän tuominnut uransa aikana seurajoukkuetasolla Mestarien liigan otteluita sekä maajoukkuetasolla muun muassa vuoden 2012 EM-kilpailujen ja karsintaotteluita.
Miksi aina sinä?
Miksi aina sinä? Narsismin seitsemän syntiä on narsistista persoonallisuushäiriötä käsittelevä kirja, jonka on kirjoittanut yhdysvaltalainen kliininen sosiaalityöntekijä Sandy Hotchkiss. Kirjan on suomentanut Raija Viitanen, ja sen on vuonna 2005 julkaissut Basam Books.
Kirjan kirjoittaja Sandy Hotchkiss on paitsi antanut vastaanotollaan terapiaa, myös opettanut Etelä-Kalifornian yliopistossa sosiaalityön koulutusohjelmassa. Teokseen on kirjoittanut esipuheen lääketieteen tohtori James F. Masterson, professori ja merkittävä yhdysvaltalainen psykiatri, jonka nimeä kantaa yhdysvaltalainen International Masterson Institute For Psychoanalytic Psychotherapy.
1. Häpeämättömyys
2. Maaginen ajattelu
3. Ylimielisyys
4. Kateus
5. Vaativuus
6. Hyväksikäyttö
7. Rajattomuus
8. Lapsuuden narsismi ja "minän" synty
9. Narsistinen vanhempi
10. Strategia 1: Tunne itsesti
11. Strategia 2: Tunnusta realiteetit
12. Strategia 3: Aseta rajoja
13. Strategia 4: Vaali vastavuoroisia ihmissuhteita
14. Nuoruusiän narsismi: mikä on normaalia, mikä ei
15. Narsismi ja riippuvuus: linkkinä häpeä
16. Rakastunut narsisti: yhteensulautumisen harha
17. Narsistit työelämässä: vallan väärinkäyttö
18. Narsismi ja ikääntyminen: peili alkaa säröillä
19. Narsistinen yhteiskunta
20. Miten tulla paremmaksi vanhemmaksi
Seppäkotinga
Seppäkotinga ("Procnias tricarunculatus") on kotingojen heimoon kuuluva varpuslintu.
Seppäkotingaa tavataan Costa Ricassa, Hondurasissa, Nicaraguassa ja Panamassa. Lajin kannaksi on arvioitu 10 000–19 999 yksilöä. Sen kanta on pienenemässä nopeasti, ja laji on luokiteltu vaarantuneeksi.
Seppäkotinga pesii kosteissa metsissä 1 200–2 100 metrin korkeudella merenpinnasta. Satunnaisesti sitä tavataan 750 metrin korkeudellakin.
Valkoseppäkotinga
Valkoseppäkotinga ("Procnias albus") on kotingojen heimoon kuuluva varpuslintu.
Valkoseppäkotingaa tavataan Brasiliassa, Ranskan Guianassa, Guyanassa, Surinamessa, Trinidad ja Tobagossa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Partaseppäkotinga
Partaseppäkotinga ("Procnias averano") on kotingojen heimoon kuuluva varpuslintu.
Partaseppäkotingaa tavataan Brasiliassa, Kolumbiassa, Guyanassa, Trinidad ja Tobagossa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.
Melvillensaari (Australia)
Melvillensaari, joka tunnetaan myös tiwinkielisellä nimellä Yermalner, on saari Timorinmeressä, aivan Australian Pohjoisterritorion rannikolla. Saari sijaitsee pohjoiseen Darwinin kaupungista ja on Australian toiseksi suurin saari Tasmanian jälkeen.
Marco Beasley
Marco Beasley (s. 1957) on italialainen tenori. Hän syntyi englantilaiselle isälle ja italialaiselle äidille, varttui Napolissa ja opiskeli Bolognassa. Hän perusti Guido Morinin kanssa Accordone-kokoonpanon vuonna 1984 ja on tehnyt sen jäsenenä levytyksiä Alpha- ja Cypres-levy-yhtiöille. Lisäksi Beasleyta kuullaan muun muassa Luca Francesconin "Ballata"-oopperan levytyksellä.
Beasleylle urakehityksen kannalta merkittävä opettaja oli Cathy Berberian. Beasley perehtyi opinnoissaan varsinkin 1400–1500-lukujen musiikkiin ja barokkiin.
Marco Beasley
Erkki Airas
Erkki Vilho Airas (24. syyskuuta 1908 Raahe – 8. kesäkuuta 1993 Pielavesi) oli suomalainen pappi, filosofian tohtori ja kirjailija.
Airas aloitti papinuransa merimiespappina Lontoossa vuonna 1933. Talvisodan aikana hän oli sotilaspappina Suomussalmen rintamalla. Airas opiskeli Yhdysvalloissa ryhmäterapiaa ja pyrki edistämään sitä Suomen kirkon piirissä kirjoittamalla aiheesta useita kirjoja. Hän väitteli vuonna 1956 filosofian tohtoriksi psykologian alalta aiheenaan syyllisyyden tunto. Myöhemmin hän työskenteli seurakuntapappina useissa Helsingin seurakunnissa, viimeksi Roihuvuoren kirkkoherrana, mistä tehtävästä jäi eläkkeelle vuonna 1972. Airakselle myönnettiin professorin arvonimi vuonna 1980.
Bellerofonte Castaldi
Bellerofonte Castaldi (1580/1 Modena – 1649) oli italialainen säveltäjä. Hän ei ollut ammattimainen muusikko. Hän vietti kiertelevää elämää jouduttuaan lähtemään kotikaupungistaan sekaannuttuaan veljensä murhaajan kuolemantapaukseen. Castaldi tuli tunnetuksi runoilijana sekä kirjojen, kuvien ja soitinten keräilijänä. Vuonna 1622 hän julkaisi kokoelman teorbille sävellettyä musiikkia, ja seuraavana vuonna häneltä ilmestyi soitinkappaleiden ja laulujen kokoelma.
Heikki Sairanen
Heikki Sairanen on suomalainen poliitikko. Hän toimi Vihreiden nuorten ja opiskelijoiden liiton puheenjohtajana vuonna 2010 yhdessä Paloma Hannosen kanssa.
Sairanen on vihreiden puoluehallituksen jäsen (2013–) ja on ollut puoluevaltuuskunnan jäsen 2009–2013. Hän on ollut myös tietoyhteiskunta-, tekijänoikeus-, talous- ja periaateohjelmatyöryhmien jäsen.
Ennen valintaansa Vihreiden nuorten ja opiskelijoiden liiton puheenjohtajaksi, hän toimi järjestön hallituksen jäsenenä (2009), opiskelijavaltuuskunnan jäsenenä (2007) ja joukkoliikenne- (2008), talouspoliittisen ja tietoyhteiskuntatyöryhmien (2009) puheenjohtajana.
Sairanen on opiskellut Tampereen teknillisessä yliopistossa matematiikkaa. Hän työskentelee projektitutkijana Tampereen yliopistossa.
Saint-Germain-des-Prés
Saint-Germain-des-Prés on Pariisin 24. kaupunginosa 6. arrondissementtissa. Se on samalla osa Seinen vasemmalla rannalla olevaa Latinalaiskorttelia.
Saint-Germain-des-Prés on rakentunut samannimisen keskiaikaisen kirkon ympärille. Se tuli tunnetuksi jo 1600-luvulla kahviloistaan, joissa intellektuellit kävivät juomassa uutta nautintoainetta – kahvia. Alueella on yhä olemassa kahvila Café Procope, jonka asiakkaita ovat olleet Voltaire ja Rousseau.
1800-luvun puoliväliin saakka alueella oli arveluttava maine, jossa boheemielämää viettäneet taiteilijat ja opiskelijat nauttivat ruokaa ja juomaa vieri vieressä olevissa kapakoissa. Taidemaalari Eugène Delacroix'n asunto ja ateljee ovat nykyään museona Saint-Germain-des-Prés'llä.
Ensimmäisen maailmansodan jälkeen Saint-Germain-des-Prés muodostui kirjailijoiden suosimaksi alueeksi. Tuolta ajalta on vielä jäljellä kirjailijoiden suosimat kahvilat Café de Flore ja Les Deux Magots. Alueella on vielä nykyään noin 15 kustantamoa sekä kirjakauppoja.
Toisen maailmansodan jälkeen alueelle tuli paljon jazz-klubeja ja yökerhoja.
1960-luvulla Saint-Germain-des-Prés'n valloittivat taidegalleriat, joita on vieläkin alueella kymmeniä.
Saksan 5. armeija
Saksan 5. armeija () oli Saksan maavoimien armeijatason yhtymä toisessa maailmansodassa.
Wehrkreis V perusti 25. elokuuta 1939 5. armeijan, joka liitettiin länsirajalle Eifeliin armeijaryhmä C:hen tehtävänään miehittää Siegfried-linjan asemia. Armeijaan kuuluivat VI, V armeijakunta ja 227. jalkaväkidivisioona sekä armeijajoukkoja.
Armeija muodosti 13. lokakuuta alkaen keskisen Idän ylijohdon () alaisen rajavartiointiosaston () Puolassa ja siitä muodostettiin 15. toukokuuta 1940 18. armeija.
Armeijankomentajana oli sen olemassaolon aikana ainoastaan jalkaväenkenraali Curt Liebmann ja sen esikuntapäällikköinä olivat:
Sakari Juuti
Leo Taisto Sakari Juuti (s. 14. tammikuuta 1931 Terijoki) on suomalainen diplomaatti, koulutukseltaan lainopin kandidaatti (1956) ja varatuomari. Hän oli vuosina 1980–1983 suurlähettiläs Havannassa, sen jälkeen vuodesta 1983 ulkoministeriön oikeudellisen osaston toimituspäällikkö. Aiemmin hän oli ollut asianhoitajana Addis Abebassa vuosina 1977–1979.
I2P
I2P (alun perin lyhenne nyt käytöstä poistuneesta nimestä Invisible Internet Project, lyhyesti I2P) on vapaan ja avoimen lähdekoodin projekti, jonka tavoitteena on luoda anonyymi verkko. Se oli tammi-maaliskuussa 2015 tehdyssä kartoituksessa Tor-verkon jälkeen toiseksi yleisin ohjelmistoalusta tavanomaisten hakukoneiden kattaman internetin ulkopuolelle jäävällä syvän webin alueella toimiville darkneteille.
I2P on internetin päällä toimiva verkkokerros, jota käyttämällä ohjelmat voivat lähettää viestejä toisilleen anonyymisti ja turvallisesti. Mahdollisia käyttötapoja ovat muun muassa anonyymi verkossa surffailu, chatti, blogaaminen ja tiedostonsiirto. Suosittuja ovat myös IP2-pohjaiset kauppapaikat.
Itse ohjelmaa kutsutaan nimellä "I2P router" (I2P-reititin) ja tietokonetta, jossa ohjelma on käynnissä nimellä "I2P node" (I2P-solmu).
I2PTunnel on I2P:n sisäinen ohjelma, jonka avulla TCP/IP-ohjelmat voivat kommunikoida I2P-verkon kautta luomalla "tunneleita" joita käytetään yhdistämällä ennalta määriteltyihin localhost-portteihin.
SAM on protokolla, jonka avulla millä tahansa ohjelmointikielellä kirjoitettu ohjelma voi kommunikoida I2P:n avulla.
Useat ohjelmat mahdollistavat BitTorrentin käytön I2P-verkon sisällä. Kaikki .torrent-tiedostot tulee kuitenkin ladata verkkoselaimen avulla I2P:n sisältä. Käyttäjät eivät voi ladata I2P:n ulkopuolisia torrentteja I2P:n sisältä, eivätkä I2P:n sisäisiä torrentteja I2P:n ulkopuolelta.
Bas Nijhuis
Bas Nijhuis (s. 12. tammikuuta 1977 Enschede, Alankomaat) on alankomaalainen jalkapalloerotuomari. Hän on toiminut kansainvälisenä erotuomarina vuodesta 2007 lähtien.
Jorge Liderman
Jorge Liderman (1957 Buenos Aires – 3. helmikuuta 2008 El Cerrito, Kalifornia) oli argentiinalainen säveltäjä. Hän oli eurooppalaisten maahanmuuttajien lastenlapsi. Hän opiskeli Jerusalemissa ja lähti sitten Yhdysvaltoihin, jossa hän sai tohtorin arvon Chicagon yliopistossa. Hän työskenteli Kalifornian yliopistossa, Berkeleyssä vuodesta 1989. Lidermanin teosten joukossa ovat "Barcelonazo" orkesterille, kamariooppera "Antigona Furiosa" (1991) ja "Song of Songs" (2002). Hänen tuotannossaan oli argentiinalaisten vaikutteiden lisäksi kuultavissa juutalaisten juurien vaikutus. Hän sai vaikutteita myös Igor Stravinskilta, Béla Bartókilta, György Ligetiltä ja Steve Reichiltä. Liderman teki 50-vuotiaana itsemurhan heittäytymällä junan eteen.
Lidermanin teoksia tilasivat ja esittivät muiden muassa London Sinfonietta, American Composers Orchestra, Los Angelesin filharmonikot, Nieuw Ensemble, Arditti-kvartetti, Cuarteto Latinoamericano, Oliver Knussen, Esa-Pekka Salonen, David Tanenbaum ja Gloria Cheng.
Lastu-kirjastot
Lastu-kirjastot on Päijät-Hämeen kuntien kirjastojen muodostama seudullinen verkosto eli kirjastokimppa. Yhteiset verkkosivut ja verkkokirjasto ovat palvelleet maakunnan asukkaita joulukuusta 2013 alkaen. Lastu-kirjaston sivut uusittiin toukokuussa 2018. Muutoksen yhteydessä kirjastojen aineistotietokannaksi tuli Lastu-Finna.
Havator
Havator Group -konserni myy nostopalveluita, erikoiskuljetuksia, elementtiasennuksia ja satamanosturipalveluita. Se toimii Suomessa, Ruotsissa, Norjassa, Venäjällä ja Baltian maissa. Konsernissa on noin 600 työntekijää ja sen liikevaihto on yli 110 miljoonaa euroa.​​​
Havator Oy on yksi Yrittäjien Voima Oy:n kolmasta osakkaasta. Kaksi muuta ovat TEK Kiinteistöt Oy ja Enersense International Oy. Yrittäjien Voima Oy omistaa Fennovoimaa suomalaisittain omistavan Voimaosakeyhtiö SF:n, joka on Fennovoiman suomalainen omistaja.
Tauno Rauman-Aalto
Tauno Rauman-Aalto (20. huhtikuuta 1925 Rauma – 25. syyskuuta 1985 Rauma) oli suomalainen diplomi-insinööri ja sotakirjailija.
Rauman-Aalto valmistui vuonna 1949 diplomi-insinööriksi ja työskenteli muun muassa Rauma-Repolan konepajalla sekä Raision Tehtailla. Hän omisti vuosina 1958–1976 Engineering Ab:n ja sen vuonna 1963 perustetun tytäryhtiön Oy Vapor Ab:n, joka suunnitteli lämmitys- ja höyrykattilalaitoksia. Yhtiö aloitti myös höyry- ja lämminvesikattiloiden ja kattilalaitoskoneistojen valmistuksen vuonna 1966 omassa konepajassaan Raisiossa. Rauman-Aalto oli samanaikaisesti myös Turun teknillisen oppilaitoksen rehtorina 1958–1965.
Rauman-Aalto taisteli jatkosodan loppuvaiheissa JR 49:n riveissä muun muassa Äyräpään sillanpääasemassa ja hän kirjoitti myöhemmin kokemuksistaan kirjan.
Tauno Aalto
Tauno Olavi Aalto (s. 1. joulukuuta 1917 Janakkala) on suomalainen näytelmäkirjailija.
Yllönen
Yllönen (; ) on kylä Karjalan tasavallan Aunuksen piirin Aunuksen kaupunkikunnassa Venäjällä. Se sijaitsee Alavoisenjoen (Yllösen) varrella Aunuksen koillispuolella. Kylässä on 710 asukasta (vuonna 2011).
1900-luvun alussa seudun kylät muodostivat Riipuskalan volostiin kuuluneen Yllösen kyläkunnan. 1920-luvulta lähtien ne kuuluivat Aunuksen kyläneuvostoon. Sen asukkaista valtaosa oli karjalaisia. Hamoila ("Gamoila"), Heittoila ("Geitoila"), Herkkilä ("Gerkelitsa"), Hukkala eli Rytsöilä ("Ryttšeila"), Kaanoila ("Kaneila"), Keljula ("Kelljuilja"), Kerkkoila ("Kerkoila"), Keroila, Kertšula, Kožala, Oinahala ("Oinosovo"), Paavoila ("Pavoila"), Timoila, Tšimilä ("Tšimilitsa") ja Vanhimala ("Vangimala") yhdistettiin virallisesti Yllösen kyläksi vuonna 1957.
Kylässä toimii peruskoulu. Rakennusmuistomerkkeihin kuuluu vuonna 1850 rakennettu kirkko ja kaksi vanhaa asuintaloa. Majoituspalveluja tarjoaa kesäaikaan Aunuscampingin leirintäalue.
Saarimäki (Kotkatjärvi)
Saarimäki () on entinen kylä Karjalan tasavallan Aunuksen piirin Kotkatjärven kunnassa Venäjällä. Se sijaitsi pienen lammen rannalla kymmenen kilometriä Kotkatjärveltä lounaaseen.
1900-luvun alussa Saarimäki lähikylineen muodosti Kotkatjärven volostiin kuuluneen kyläkunnan. 1920-luvulla perustettiin Aunuksen piirin Saarimäen kyläneuvosto. Vuonna 1933 siinä oli noin 850 asukasta, joista lähes kaikki olivat karjalaisia. Myöhemmin Saarimäki liitettiin Kotkatjärven kyläneuvostoon. Kylä on hävinnyt 1950-luvun jälkeen.
Aunuksen piirin Mäkriän kunnassa on toinen Saarimäen kylä (ven. "Sarmjagi").
Dawn of Demise
Dawn of Demise on tanskalainen death metal -yhtye-. Se perustettiin Silkeborgissa vuonna 2003.
Maaliskuussa 2012 yhtye solmi levytyssopimuksen Unique Leader Recordsin kanssa. Dawn of Demisen kolmas studioalbumi, "Rejoice in Vengeance", julkaistiin saman vuoden kesäkuussa.
Bradley
Bradley voi tarkoittaa seuraavia:
Hate Takes Its Form
Hate Takes Its Form on tanskalaisen death metal -yhtyeen Dawn of Demisen esikoisalbumi. Se julkaistiin vuonna 2007 levymerkillä Deepsend Records.
Albumin nimikkokappaleesta kuvattiin musiikkivideo.
Kaikki kappaleet säveltänyt Dawn of Demise sekä sanoittanut Bjørn Jensen.
Sodan arvet
Sodan arvet on vuonna 1989 ensi-iltansa saanut Brian De Palman ohjaama elokuva. Elokuva perustuu Daniel Langin vuonna 1969 "The New Yorkerille" kirjoittamaan artikkeliin ja sen jälkeen ilmestyneeseen kirjaan.
Vietnamin sodan aikana viisi amerikkalaissotilasta vie kersanttinsa käskystä vietnamilaisen tytön kotikylästään aikomuksena raiskata hänet. Neljä miehistä raiskaa tytön, mutta viides, Max Eriksson, kieltäytyy. Myöhemmin ollessaan kahdestaan tytön kanssa Eriksson yrittää auttaa häntä karkaamaan, mutta yksi raiskaajista, korpraali Clark, saa heidät kiinni juuri kun he ovat karkaamaisillaan. Tämän jälkeen korpraali pakottaa Erikssonin ja tytön edemmäs metsään, jossa muut kolme sotilasta ovat. Kaikki ovat piilossa tarkkailemassa Vietkongin sissejä, kun yhtäkkiä raiskattu tyttö alkaa sairaana yskiä. Kersantti antaa Erikssonille käskyn tappaa tytön, etteivät he paljastuisi, mutta Eriksson kieltäytyy. Lopulta hän siirtää käskyn korpraali Clarkille, joka sanoo tappavansa tytön mielellään. Kun Clark on aikeissa tappaa tytön, Eriksson ampuu ilmaan saadakseen Vietkongin sissit taistelemaan sotilaiden kanssa, jotteivät nämä ehtisi tappaa tyttöä. Lopulta kuitenkin korpraali Clark ottaa veitsen esiin ja haavoittaa tyttöä pahasti. Tyttö yrittää vakavasti haavoittuneena vielä karata, mutta kersantti antaa sotilaillensa käskyn teloittaa hänet. Sotilaat noudattavat kersantin käskyä, mikä järkyttää Erikssonia. Väsyneenä ja kokemuksesta traumatisoituneena Eriksson menettää tajunsa ja herää myöhemmin kenttäsairaalassa. Hän haluaa raiskaajien joutuvat vastuuseen teostaan.
"Video-oppaassa" vuodelta 1994 Kati Sinisalo sanoo lopun särähtävän muuten tyylikkäässä elokuvassa. Hän antaa "Sodan arville" neljä tähteä viidestä, mikä vastaa sanallista arviota ”erinomainen”.
Levi Black
Levi Black eli G.2 on laskettelurinne Levi Ski Resortissa Kittilässä Suomessa.
Levi Blackissä järjestetään vuosittain Levin pujottelu, joka on alppihiihdon maailmancupin osakilpailu.
Proactum
Proactum on espoolainen ohjelmistotalo ja konsulttiyhtiö. Sen ydintarjonta koostuu avoimen lähdekoodin nojautuvista tietojärjestelmäratkaisuista, joita se sovittaa suomalaisille yrityksille ja julkisen sektorin organisaatioille. Yrityksen erikoisosaamisaluetta ovat portaalit ja sisällönhallinta, sähköinen asiointi, asian- ja asiakirjanhallinta, integraatio- ja arkkitehtuurihankkeet sekä konsultointi.
Yritys on perustettu 2006 ja vuonna 2012 yrityksen liikevaihto oli 4 miljoonaa euroa. Vuonna 2011 Talouselämä huomioi yrityyksen nousevana tähtenä kasvuyritysten joukossa; yritys oli kasvanut edeltävän kolmena vuotena yli 350 prosenttia. Kasvu jatkui erittäin voimakkaana: Vuonna 2012 yritys listattiin Suomen 14. nopeimmin kasvaneeksi teknologiayhtiöksi Technology Fast 50-listalla yli 500 prosentin kasvuvauhdilla. Yrityksen toimitusjohtajana toimii Petri Lillberg.
Proactum on voittanut useita yrityspalkintoja. Vuonna 2009 se voitti Suomen Laatukeskuksen Vuoden laatuinnovaatiopalkinnon. Samana vuonna se pääsi ainoana suomalaisyrityksenä eurooppalaisen Innovate!Europe-kilpailun finaaliin.
Lacerated
Lacerated on tanskalaisen death metal -yhtyeen Dawn of Demisen EP-levy. Se julkaistiin vuonna 2008 levymerkillä Deepsend Records.
Levy sisältää kaksi ennenjulkaisematonta kappaletta sekä lainakappaleet Suffocationilta, At the Gatesilta ja Obituarylta.
A Force Unstoppable
A Force Unstoppable on tanskalaisen death metal -yhtyeen Dawn of Demisen toinen studioalbumi. Se julkaistiin vuonna 2010 levymerkillä Deepsend Records.
Kaikki kappaleet säveltänyt Dawn of Demise sekä sanoittanut Bjørn Jensen.
Uutjärvi
Uutjärvi () on kylä Karjalan tasavallan Aunuksen piirin Kotkatjärven kunnassa. Se sijaitsee pitkänomaisen Uutjärven itärannalla 7,5 kilometriä Kotkatjärveltä luoteeseen. Kylässä on 28 asukasta (vuonna 2012).
1900-luvun alussa Uutjärvi kuului Kotkatjärven volostin Vahjärven kyläkuntaan ja 1920-luvulta lähtien Kotkatjärven kyläneuvostoon. Kylän osia olivat Uutjärvi, Lahti (ven. "Utozerskaja Lahta") ja Tyhjälä ("Tjuhjalja"). Vuonna 1933 niissä oli yhteensä 266 asukasta, jotka kaikki olivat karjalaisia. Lahti ja Tyhjälä yhdistettiin Uutjärveen virallisesti vuonna 1957.
Uutjärven itä- ja länsipuolinen alue kuuluu Vašejärven rauhoitusalueeseen. Järven lähellä on luonnonmuistomerkkinä suojeltu suo. Kylän kautta kulkee Kotkatjärveltä Vahjärvelle johtava tie. Sen rakennusmuistomerkkehin kuuluvat 1800-luvun loppupuolella pystytetyt Pyhän Yrjön tsasouna ja Vlasovin asuintalo sekä vuonna 1920 rakennettu Ivanovin talo. Lähistöllä sijaitsee kolme 5000-luvulta eaa. 1000-luvulle ajoitettua muinaista asuinpaikkaa. Uutjärven eteläpäädyssä entisen Šulkun (ven. "Šulka") kylän paikalla on retkeilymaja.
Rejoice in Vengeance
Rejoice in Vengeance on tanskalaisen death metal -yhtyeen kolmas studioalbumi. Se julkaistiin vuonna 2012 levymerkillä Unique Leader Records.
Kappaleesta "We Drink to Your Demise" kuvattiin musiikkivideo.
Kaikki kappaleet säveltänyt Dawn of Demise sekä sanoittanut Bjørn Jensen.
Robinson Technologies
Robinson Technologies on peliyritys, jonka perusti Seth Robinson vuonna 1989, kun hän julkaisi "Legend of the Red Dragon" -pelin. Yhtiön muita pelejä ovat muun muassa "Tanked", "", "Dink Smallwood", "Dungeon Scroll" ja "Growtopia".
Alkuvuodesta 2017 Growtopia kuitenkin myytiin Ubisoftille.
Pleasures Pave Sewers
Pleasures Pave Sewers on brittiläisen Napalm Deathin sivuprojektin grindcore-superyhtyeen Lock Upin esikoisalbumi. Se julkaistiin vuonna 1999 levymerkillä Nuclear Blast. Albumilla vokalistina toimii Peter Tägtgren.
Kaikki kappaleet säveltänyt Shane Embury ja Jesse Pintado sekä sanoittanut Shane Embury.
Fausto Romitelli
Fausto Romitelli (1. helmikuuta 1963 Gorizia – 27. kesäkuuta 2004 Milano) oli italialainen säveltäjä. Hän valmistui Milanon "Giuseppe Verdi" -konservatoriosta ja opiskeli sitten Accademia Musicale Chigianassa Sienassa ja Scuola Civicassa Milanossa. Vuonna 1991 hän muutti Pariisiin, jossa hän opiskeli uusia teknologioita IRCAM:ssa. Romitellin pääasiallinen innoituksen lähde oli ranskalainen spektrimusiikki, varsinkin Hugues Dufourt'n ja Gérard Griseyn tuotanto. Romitellin musiikkia ovat esittäneet muiden muassa InterContemporain, ja Berliinin radion sinfoniaorkesteri. Säveltäjä sai tilauksia Ranskan kulttuuriministeriöltä, Radio Francelta, IRCAM:lta ja Gulbenkian Foundationilta.
Romitellin opettajien joukossa oli Franco Donatoni. Säveltäjä kuoli 41-vuotiaana syöpään.
Hate Breeds Suffering
Hate Breeds Suffering on brittiläisen grindcore-superyhtyeen Lock Upin toinen studioalbumi. Se julkaistiin vuonna 2002 levymerkillä Nuclear Blast.
Gobioninae
Gobioninae on karppikalojen lahkoon (Cypriniformes) ja särkien heimoon (Cyprinidae) kuuluva kalojen alaheimo, jonka levinneisyys on euraasialainen.
Suomen kaloista tähän kuuluvat törö ja valkoevätörö.
Alaheimoon kuuluu 29 sukua ja noin 200 lajia.
Kuolema tulee kahdesti
Kuolema tulee kahdesti on vuonna 1984 ensi-iltansa saanut Brian De Palman ohjaama elokuva.
Klaustrofobinen näyttelijä Jack Scully (Craig Wasson) löytää tyttöystävänsä toisen miehen kanssa ja joutuu etsimään uuden asunnon. Näyttelijäkolleega Samin (Gregg Henry) ystävä tarvitsee talonvahtia ja Jack ottaa tehtävän vastaan. Sam myös näyttää suosikkinaapurinsa Gloria Revellen, jolla on tapana stripata avoimessa ikkunassa joka ilta. Jack kiinnostuu naisesta. Hän seuraa Revelleä ja yrittää ottaa kiinni varkaan, joka varastaa naisen lompakon. Tämä epäonnistuu koska klaustrofobinen Jack ei pysty menemään tunneliin. Myöhemmin Jack näkee ikkunasta lompakon varastaneen miehen murhaavan naisen ja epäonnistuu pelatusyrityksessä. Poliisi ei ole kiinnostunut tapauksesta vaan pitää sitä epäonnistuneena murtoyrityksenä.
Unettomuudesta kärsivä Jack näkee aikuisviihdekanavalla elokuvan, jossa Holly Body (Melanie Griffith) tanssii täsmälleen samalla tavalla kuin hänen ikkunasta näkemänsä naapuri. Tällöin Jack tietää, ettei kaikki ole kohdallaan ja lähtee itse selvittämään tapausta ilman poliisia.
"Video-oppaassa" vuodelta 1994 Asko Alanen antoi elokuvalle kaksi tähteä viidestä, mikä vastaa sanallista arviota ”keskinkertainen”. "Helsingin Sanomien" tv-sivun esittelyssä 1992 Mikael Fränti kehuu Craig Wassonin roolityötä ja De Palman etenemistä Hitchcockin jäljittelemisestä ”itsensä tutkailuun Hitchcockia jäljittelemässä”.
Play Fast or Die – Live in Japan
Play Fast or Die – Live in Japan on brittiläisen grindcore-yhtyeen Lock Upin livealbumi. Se julkaistiin vuonna 2005 levymerkillä Toy's Factory.
Violent Reprisal
Violent Reprisal on brittiläisen grindcore-superyhtyeen Lock Upin kokoelma-albumi, joka julkaistiin vuonna 2007 levymerkillä FETO Records. Albumi on uudelleenjulkais yhtyeen kahdesta ensimmäisestä studioalbumista.
Kappale 17 on bonuskappale, joka julkaistiin alun perin albumin "Hate Breeds Suffering" Japanin painoksessa.
Necropolis Transparent
Necropolis Transparent on brittiläisen grindcore-superyhtyeen Lock Upin kolmas studioalbumi. Se julkaistiin vuonna 2011 levymerkillä Nuclear Blast.
Gobio
Gobio on särkikalojen heimoon (Cyprinidae) ja Gobioninae-alaheimoon kuuluva kalasuku.
Sukuun kuuluu 40 lajia:
Palawanintäpläfasaani
Palawanintäpläfasaani ("Polyplectron napoleonis") on aitokanoihin kuuluva lintulaji. Sitä tavataan endeemisenä Filippiineiltä ja se on luokiteltu vaarantuneeksi.
Palawanintäpläfasaanikoiras voi saavuttaa 50 cm:n pituuden naaraan ollessa hieman pienempi ja suurimmillaan noin 40 cm pitkä. Sukupuolet eroavat toisistaan ulkonäöltään. Koiras on vatsastaan, rinnastaan ja selästään musta. Siivissä on kiiltäviä vihertävänsinisiä höyheniä. Pyrstö on pitkä ja väriltään musta- ja valkopilkullinen kookkaan sinivioletein silmätäplin. Päässä on musta harja ja valkoinen silmäkulmajuova ja valkoiset laikut silmien alla. Naaraspalawanintäpläfasaani on ruskea vaaleammin merkein päässä ja kurkussa.
Palawanintäpläfasaania tavataan ainoastaan Filippiineihin kuuluvalta Palawanin saarelta. Sen elinympäristöä ovat metsät tyypillisesti alle 1 000 metrin korkeudessa. Palawanintäpläfasaanikoiraat liikkuvat yksin ja naaraat pieninä ryhminä. Lintu on hyvin arka ja sen vuoksi vaikea havaittava. Palawanintäpläfasaanikannan kooksi arvioidaan alle 50 000 yksilöä ja kanta on vähenemässä. Lajia uhkaavat voimakas metsien hakkuu Palawanilla ja laiton metsästys.
Katri Makkonen
Katri Makkonen (s. 28. elokuuta 1975 Joensuu) on suomalainen toimittaja ja tiedottaja. Hän on toiminut elokuusta 2013 tasavallan presidentti Sauli Niinistön viestintäpäällikkönä ja kabinetin jäsenenä.
Ennen siirtymistään presidentin viestintäpäälliköksi Makkonen työskenteli Yleisradion palveluksessa. Hän toimi muun muassa Atlaksen juontajana ja toimitussihteerinä 2003–2006, Kaukoidän-kirjeenvaihtajana Pekingissä 2006–2009, Aamu-TV:n juontajana 2010 sekä A-studion juontajana ja toimitussihteerinä 2011–2013. Maaliskuussa 2009 hänet ja MTV3:n Petri Saraste palkittiin Bonnierin journalistipalkinnolla vuoden journalisteina ansiokkaasta Kiinan tapahtumien uutisoinnista vuonna 2008.
Makkonen on koulutukseltaan valtiotieteiden maisteri, joksi valmistui vuonna 2003 Helsingin yliopistosta. Hänen pääaineensa oli kansainvälinen politiikka.
Benoît Mernier
Benoît Mernier (s. 1964 Bryssel) on belgialainen urkuri ja säveltäjä. Hän opiskeli urkujensoittoa ja sävellystä Liègen kuninkaallisessa konservatoriossa. Hän on voittanut eräällä urkulevyistään Charles Crosin akatemian "Grand Prix du Disquen". Hänelle opetti sävellystä Philippe Boesmans, ja hän on säveltäjänä hyötynyt myös Claude Ledoux'n, Henri Pousseurin, Bernard Foccroullen ja Célestin Deliègen opeista. Mernier toimii improvisaation ja urkujensoiton opettajana Namurin Institut supérieur de musique et de pédagogiessa. Hän on myös Brysselin Notre-Dame du Sablonin kirkon urkuri.
Mernierin ensimmäinen ooppera oli Théâtre Royal de la Monnaien tilaustyönä syntynyt "Frühlings Erwachen" (2007). Hän on säveltänyt myös toisen oopperan ("La dispute", 2013). Hänen teostensa levytys Cypres Records -levymerkillä toi hänelle Snepvangers-palkinnon vuonna 2001. Lisäksi hän on oopperallaan saanut Diapason d'Orin. Hän on vuodesta 2007 ollut Académie royale des Sciences, des Lettres et des Beaux-Arts de Belgiquen jäsen.
Hostile Blood
Hostile Blood on puolalaisen brutaalin death metalin yhtyeen Deivosin EP-levy. Se julkaistiin vuonna 2003 levymerkillä Butchery Music.
Kaikki kappaleet säveltänyt Tomasz Kołcon ja sanoittanut Jarosław Pieńkoś.
Emanation from Below
Emanation from Below on puolalaisen brutaalin death metalin yhtyeen Deivosin esikoisalbumi. Se julkaistiin vuonna 2006 levymerkillä Empire Records.
Albumin julkaisi uudelleen vuonna 2008 Metal Mind Productions.
Åbo Akademin kirjasto
Åbo Akademin kirjasto () on Turussa sijaitseva julkinen tieteellinen kirjasto, joka palvelee ensisijaisesti Åbo Akademin opiskelijoita, opettajia, tutkijoita ja henkilökuntaa.
Kirjasto perustettiin vuonna 1919 ja on ollut siitä alkaen myös vapaakappalekirjasto. Kirjasto koostuu pääkirjastosta ja viidestä kampuskirjastosta, jotka ovat ASA-kirjasto, Axelian kirjasto, Biocityn kirjasto, Humanistinen kirjasto ja ICT-talon kirjasto, joka on kolmen korkeakoulun yhteiskirjasto. Lisäksi sillä on toimipiste Vaasassa.
Åbo Akademin tietokanta on nimeltään Alma, ja se on saanut nimensä yleisen historian professori Alma Söderhjelmin mukaan.
Åbo Akademin kirjastolla on erityisen asema ruotsinkielisen ja suomenruotsalaisen kulttuurin kehittäjänä ja varjelijana.
Åbo Akademi perustettiin vuonna 1918, ja pian laitosten tilat eivät enää riittäneet kasvaville kirjakokoelmille. Åbo Akademin kirjasto aloitti toimintansa vuonna 1919 päärakennuksen alakerrassa.
Vuonna 1934 Gertrud ja Gösta Branders lahjoittivat kirjastolle varat uuteen kirjastorakennukseen. Arkkitehdiksi valittiin Erik Bryggman, ja funkisklassikkoihin kuuluva Kirjatorni valmistui vuonna 1935. Tilojen arvioitiin riittävän kokoelmille vain noin kuudeksi vuodeksi. Lisärahoitus Branderseilta saatiin jo varhaisessa vaiheessa, mutta sotavuodet viivästyttivät lisärakentamista, ja vasta vuonna 1955 päästiin suunnittelemaan lisärakennusta. Bryggman esitti oman ehdotuksensa laajennuksesta, mutta hänen sairastuttuaan suunnitteluvastuu siirtyi arkkitehti Woldemar Baeckmanille.
Gospel of Maggots
Gospel of Maggots on puolalaisen brutaalin death metalin yhtyeen Deivosin toinen studioalbumi. Se julkaistiin vuonna 2010 levymerkillä Unique Leader Records.
Demiurge of the Void
Demiurge of the Void on puolalaisen brutaalin death metalin yhtyeen Deivosin kolmas studioalbumi. Se julkaistiin vuonna 2011 levymerkillä Unique Leader Records.
Adoration of the Blade
Adoration of the Blade on yhdysvaltalaisen death metal -yhtyeen Lecherous Nocturnen esikoisalbumi. Se julkaistiin vuonna 2006 levymerkillä Deepsend Records.
The Age of Miracles Has Passed
The Age of Miracles Has Passed on yhdysvaltalaisen death metal -yhtyeen Lecherous Nocturnen toinen studioalbumi. Se julkaistiin vuonna 2008 levymerkillä Unique Leader Records.
Avaruusooppera
Avaruusooppera on science fictionin alaluokka. Avaruusooppera-sanan juuret ovat saippuaoopperassa, väljimmillään sillä tarkoitetaan mitä tahansa avaruuteen sijoittuvaa seikkailua, mutta toisaalta sillä voidaan viitata myös kyseisen alalajin laatuun: toimintapainotteiset, liioittelevat tai viihteelliset avaruusseikkailut leimataan monesti avaruusoopperoiksi. Parhaimmillaan avaruusoopperat ovat taidokkaita luomuksia, mutta ne voivat myös parodioida lajin militaristisia puolia. Avaruusoopperaa esiintyy niin kirjallisuudessa, sarjakuvissa, elokuvissa, tv-sarjoissa kuin videopeleissä. Esimerkkejä avaruusoopperasta ovat muun muassa Flash Gordon, Star Trek, Star Wars, Taisteluplaneetta Galactica ja Babylon 5.
Behold Almighty Doctrine
Behold Almighty Doctrine on yhdysvaltalaisen death metal -yhtyeen Lecherous Nocturnen kolmas studioalbumi. Se julkaistiin vuonna 2013 levymerkillä Unique Leader Records.
Nokia Lumia 2520
Nokia Lumia 2520 on Microsoft Mobilen valmistama taulutietokone, joka oli Nokian ensimmäinen taulutietokone. Se julkistettiin 22. lokakuuta 2013 Abu Dhabissa järjestetyssä Nokia World -tapahtumassa. Tabletti perustuu Windows RT -käyttöjärjestelmään, ja siinä on 6,7 megapikselin kamera. Full HD -näyttö on kooltaan 10,1 tuumaa.
Laite tuli myyntiin vuoden 2013 viimeisellä neljänneksellä Yhdysvalloissa, Suomessa sekä Britanniassa. USA:ssa laite julkaistiin 22. marraskuuta.
Disgorge
Disgorge on yhdysvaltalainen death metal -yhtye, joka perustettiin San Diegossa vuonna 1992. Yhtye on julkaissut neljä studioalbumia, joista viimeisin, "Parallels of Infinite Torture", julkaistiin vuonna 2005.
Toukokuussa 2011 yhtyeen rumpali Ricky Myers ilmoitti Disgorgen kirjoittavan materiaalia tulevaa "And the Weak Shall Perish" studioalbumia varten, ja että pitkän levytystauon syynä oli basisti Ben Marlinin kuolema vuonna 2008.
7. toukokuuta 2013 yhtye solmi levytyssopimuksen Extreme Management Group Incin kanssa sekä julkisti uuden kiertuekokoonpanon.
Loránd Eötvös
Loránd Eötvös (27. kesäkuuta 1848 – 8. huhtikuuta 1919) oli unkarilainen fyysikko.
Tuleva tiedemies syntyi unkarilaiseen aatelisperheeseen ja sai paronin arvon. Isä, József Eötvös oli omana aikanaan tunnettu runoilija, kirjailija, ja liberaalipoliitikko. Eötvös opiskeli aluksi lakitiedettä, mutta vaihtoi pian opintonsa fysiikkaan, jota opiskeli Heidelbergin ja Königsbergin yliopistoissa. Tehtyään tohtorinväitöskirjansa, hän palasi Unkariin. Hänet nimitettiin Budapestin yliopiston professoriksi vuonna 1886.
Eötvös tunnetaan nykyään erityisesti painovoimaa käsitelleistä tutkimuksistaan. Kirjoituksillaan hän vaikutti Albert Einsteinin tieteelliseen ajatteluun. Hän työskenteli professorina aina vuonna 1919 tapahtuneeseen kuolemaansa asti.
Vuonna 1950 Unkarin kommunistihallinto nimesi Budapestin yliopiston Eötvösin mukaan ("Eötvös Loránd Tudományegyetem", tunnetaan usein lyhenteellä "ELTE").
Paavo Juutinen
Paavo Juutinen, vuoteen 1936 "Judin" (16. kesäkuuta 1920 Joensuu – 3. elokuuta 2000 Espoo) oli suomalainen metsätieteilijä. Hän valmistui maatalous- ja metsätieteiden kandidaatiksi vuonna 1952 ja lisensiaatiksi ja tohtoriksi 1955. Hän oli Metsäntutkimuslaitoksen metsäeläintieteen professori vuosina 1967–1984. Hän tutki hyönteisten aiheuttamia metsätuhoja.